Εκατοντάδες αφίσες προάσπισης των δικαιωμάτων του αγέννητου παιδιού τοποθέτησαν τα ξημερώματα άγνωστοι στη Θεσσαλονίκη και σε άλλες πόλεις της Μακεδονίας.

Η αφίσα δείχνει ένα έμβρυο στον αμνιακό σάκο, ενώ αναγράφεται η φράση: «τα ανθρώπινα δικαιώματα αρχίζουν από τη σύλληψη».

Φωτογραφίες με τις αφίσες έχουν ήδη δημοσιευτεί στα μέσα κοινωνικής δικτύωσης. Χρήστες του facebook εκτιμούν ότι πρόκειται για συνέχιση της καμπάνιας που κατέβηκε από τις στάσεις του Μετρό στην Αθήνα με απόφαση του Υπουργού Μεταφορών.

Σύμφωνα με πληροφορίες, εκτός από τη Θεσσαλονίκη η αφίσα έχει αναρτηθεί στον Λαγκαδά, στα Γρεβενά, στην Κατερίνη, στο Κιλκίς και στη Φλώρινα.

Δείτε φωτογραφίες με τις αφίσες σε διάφορα σημεία του κέντρου της Θεσσαλονίκης: